Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
2 มิ.ย. 2559

SET แกว่งขึ้นต่อหลังสร้างฐาน รอทดสอบ 1,432 จุด…”ซื้อ” CPN
ดัชนี SET อยู่ที่ 1,425.22 จุด +9.46 จุด +0.67% ปริมาณซื้อขาย 22,380 ลบ.
แนวรับ :1,418 / 1,412   แนวต้าน : 1,432
 
สรุปทิศทางและแนวโน้มตลาด
SET ค่อยๆ แกว่งตัวขึ้น สร้างฐานแข็งแรง ก่อนปรับขึ้นต่อ: คาดระยะสัปดาห์จะปรับขึ้นไปทดสอบจุดสูงสุดเดิม 1,432 จุด จาก 1) เศรษฐกิจในประเทศที่จะเติบโตต่อเนื่อง โดยเฉพาะจากการที่รายได้ภาคการเกษตรผ่านจุดต่ำสุดไปแล้ว 2) Earning Driven 3) Fed ยังไม่น่าจะขึ้นดอกเบี้ยในเดือน มิ.ย.นี้ เนื่องจากจะมีการทำประชามติกรณีสหราชอาณาจักรจะออกจาก EU หรือไม่ หลังการประชุม Fed เพียง 1 สัปดาห์ (ผลสำรวจล่าสุด บ่งบอกว่ายังมีโอกาสที่จะออกจาก EU)
 แนะนำ “ซื้อ”: 1) หุ้นที่มีโอกาสถูกปรับประมาณการกำไรขึ้น (Earning Driven) เช่น SGP CPF IRPC CPN GPSC และ BEAUTY 2) หุ้นกลุ่มรับเหมาฯ จากงานภาครัฐที่จะมีต่อเนื่อง เช่น CK STEC UNIQ SEAFCO 3) หุ้นกลุ่มธนาคาร จากเศรษฐกิจที่จะเริ่มฟื้นตัว และดอกเบี้ยผ่านจุดต่ำสุดไปแล้ว เช่น KBANK KTB SCB
“ซื้อ” CPN ขยายสาขาหนุนกำไรโต 2 เท่าภายใน 2019: แนะนำ “ซื้อ” CPN ด้วยเป้าหมายพื้นฐาน 70 บาท ด้วยปัจจัยสนับสนุนจาก 1) เราคาดว่า CPN จะมีการขยายสาขาอีก 12 สาขาต่อปีตั้งแต่ปี 2017-2020 เป็นต้นไป ทำให้จำนวนสาขาเพิ่มจาก 30 สาขาในสิ้นปีนี้ เป็น 42 สาขา ซึ่งจะส่งผลให้กำไรเติบโตเติบโตเฉลี่ยสูงถึง 18% ต่อปีในช่วง 5 ปีข้างหน้า 2) ธุรกิจอสังหาฯ ที่เปิดคอนโดฯ ในบริเวณใกล้ห้างฯ ที่เชียงใหม่ ขอนแก่น และระยอง ได้รับการตอบรับดีด้วยอัตราการจอง 100%, 86% และ 75% ตามลำดับ ซึ่งจะเริ่มรับรู้กำไรตั้งแต่ 2018 เป็นต้นไป 3) ในทางเทคนิคราคาหุ้นกำลังปรับสูงขึ้นทดสอบ High เดิมที่ 59.25 บาท และถ้าผ่านไปได้คาดว่าจะมี Momentum บวกเข้ามาต่อเนื่อง เป้าหมายถัดไปที่ 60.50 บาท
CPN จะขึ้นไปทดสอบ High เดิม 59.25 บาท และถัดไปที่ 60.50 บาท
 
หุ้นที่น่าสนใจทางเทคนิค
SPRC “ซื้อ” ราคาหุ้นแกว่งตัวยกฐานสูงขึ้นทะลุ Downtrend Line พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD และ DI+ ชี้ขึ้นยืนยันแนวโน้ม เป็นจังหวะซื้อเก็งกำไร มีแนวต้านแรกที่ 11.10 บาท และถัดไปที่ 11.60 บาท
 EPG “ซื้อ” ราคาหุ้นฟื้นตัวยกฐานสูงขึ้นกลับมายืนเหนือเส้นค่าเฉลี่ย 3 เดือน พร้อมปริมาณการซื้อขายสนับสนุน สอดคล้องกับเครื่องมือ DI+ ตัด DI- ขึ้นอีกครั้ง เป็นจังหวะซื้อเก็งกำไร มีแนวต้านแรกที่ 13.70 บาท ผ่านได้มีเป้าหมายถัดไปที่ 14.30 บาท
AJD “ซื้อ” ราคาหุ้นแกว่งขึ้นทดสอบด้านบนกรอบ Sideways พร้อมปริมาณการซื้อขายสนับสนุน สอดคล้องกับเส้นค่าเฉลี่ยตัดกันทำ Golden Cross เป็นจังหวะซื้อเก็งกำไร มีแนวต้านแรกที่ 1.25 บาท และถัดไปที่ 1.30 บาท